ΓΡΑΠΤΗ ΕΡΩΤΗΣΗ P-0570/02

υποβολή: Daniel Varela Suanzes-Carpegna (PPE-DE) προς την Επιτροπή

(22 Φεβρουαρίου 2002)

Θέμα: Εισαγωγές κονσερβών τόνου από την Ταϊλάνδη και τις Φιλιππίνες

Κατά την 4η Υπουργική Διάσκεψη του Παγκόσμιου Οργανισμού Εμπορίου (ΠΟΕ) που πραγματοποιήθηκε τον Νοέμβριο του 2001 στην Ντόχα και στο πλαίσιο των διαπραγματεύσεων για την έγκριση του απαραίτητου waiver, προκειμένου η Ευρωπαϊκή Ένωση να λάβει την απαραίτητη άδεια ώστε να διατηρήσει προτιμησιακό δασμολογικό καθεστώς με τις χώρες ΑΚΕ, η Ταϊλάνδη και οι Φιλιππίνες εξάρτησαν την θετική ψήφο τους από την βελτίωση των όρων εισαγωγής των κονσερβών τόνου που παράγουν στην κοινοτική αγορά. Επί του θέματος αυτού, οπεύθυνος επί εμπορικών θεμάτων επίτροπος της Ευρωπαϊκής Ένωσης, κ. Πασκάλ Λαμύ, δεσμεύθηκε να εξετάσει το ενδεχόμενο της βελτίωσης των όρων εισαγωγής.

Μπορεί να αναφέρει η Επιτροπή σε ποιο στάδιο βρίσκεται η εν λόγω μελέτη και εάν η ΕΕ είναι διατεθειμένη να διευκολύνει την εισαγωγή στην ΕΕ κονσερβών τόνου από την Ταϊλάνδη και τις Φιλιππίνες·

Μπορεί να αναφέρει η Επιτροπή στοιχεία σχετικά με την εξέλιξη των πωλήσεων στην ΕΕ κονσερβών τόνου από τις χώρες ΑΚΕ, τις χώρες του Συστήματος Γενικευμένων Προτιμήσεων (ΣΓΠ)-Ναρκωτικά, την Ταϊλάνδη και τις Φιλιππίνες·

Αντιλαμβάνεται η Επιτροπή ότι οιαδήποτε μείωση των δασμών για τις κονσέρβες τόνου από την Ταϊλάνδη και τις Φιλιππίνες θα προκαλούσε σοβαρή ζημία στον ευρωπαϊκό τομέα αλιείας τόνου, ο οποίος δημιουργεί πολλές θέσεις απασχόλησης στην ΕΕ, καθώς και στις δημόσιες και ιδιωτικές επενδύσεις στις χώρες ΑΚΕ και τις χώρες του Συστήματος Γενικευμένων Προτιμήσεων (ΣΓΠ)-Ναρκωτικά·

Απάντηση του κ. Lamy εξ ονόματος της Επιτροπής

(19 Μαρτίου 2002)

Η Επιτροπή βρίσκεται στη διαδικασία διεξαγωγής τωνπεσχημένων διαβουλεύσεων. Η εντολή που δόθηκε είναι να εξεταστούν οι ισχυρισμοί της Ταϋλάνδης και των Φιλιππίνων, σύμφωνα με τους οποίους τα νόμιμα συμφέροντα των εν λόγω χωρών θίγηκαν αδικαιολογήτως ως αποτέλεσμα της εφαρμογής της προνομιακής δασμολογικής μεταχείρισης για τις κονσέρβες τόνου καταγωγής χωρών Αφρικής, Καραϊβικής και Ειρηνικού (ΑΚΕ).

Η Επιτροπή εξέτασε την κατάσταση της βιομηχανίας τόνου γενικά και συγκέντρωσε πληροφορίες για τις εισαγωγές κονσερβών τόνου στην Κοινότητα, από όλες τις πηγές και ιδίως από τα κράτη ΑΚΕ και την Ταϋλάνδη και τις Φιλιππίνες, από το 1987. Η Επιτροπή μελέτησε επίσης τις πληροφορίες που διαβίβασαν η Ταϋλάνδη και οι Φιλιππίνες σχετικά με τις εξαγωγές τους προς την Κοινότητα και συναντήθηκε δύο φορές με αρμοδίους από τις χώρες αυτές για να συζητήσει τις συγκεντρωθείσες πληροφορίες και να ζητήσει διευκρινίσεις επί των πληροφοριών.

Η Επιτροπή τη στιγμή αυτή αναλύει την κατάσταση όπως την παρουσίασαν η Ταϋλάνδη και οι Φιλιππίνες και λαμβάνειπόψη της πληροφορίες και γνώμες άλλων μερών. Ένας τρίτος γύρος διαβουλεύσεων αναμένεται να πραγματοποιηθεί τις προσεχείς εβδομάδες και μετά από αυτόν η Επιτροπή θα συντάξει έκθεση με τα συμπεράσματά της.

Διαβιβάζεται απευθείας στο Αξιότιμο Μέλος του Κοινοβουλίου και στη Γραμματεία του Κοινοβουλίου κατάλογος με τις εισαγωγές κονσερβών στην Κοινότητα την τελευταία πενταετία (με εξαίρεση τα φιλέτα τόνου και την παλαμίδα).

Η Επιτροπή έχει επίγνωση του ότι ο κοινοτικός κλάδος τόνου είναι ένας σημαντικός τομέας και ότι η βιωσιμότητά του εξασφαλίζεται από μία λεπτή ισορροπία μεταξύ παραγωγών, εισαγωγέων και εξαγωγέων, όπως επίσης γνωρίζει τα ευρωπαϊκά, και τοπικά, επενδυτικά συμφέροντα στις χώρες ΑΚΕ και σε άλλες τρίτες χώρες.